# er-maez
## Brezhoneg
### Etimologiezh

    Savet diwar an araogenn mesket er hag an anv-kadarn maez.

### Adverb

er-maez /ɛrˈmɛːs/
* En diavaez (diwar-benn al lec'hioù, an traoù kloz).
** chom er-maez, dont er-maez, mont er-maez
** Lod a iea d'ar gear da gaout ho zud, ha lod-all a iea, evel bleizi, da loja er meaz etouez al lann pe ekreiz ar c'hoajou.... — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 11.)
** Daoust hag adarre e oant an eil e divrec'h egile, ha me er-maez, a-gostez, estrenez ? — (Pêr Denez, Glas evel daoulagad c'hlas na oant ket ma re, Al Liamm, 1979, p. 96.)
* Bezañ er-maez : bezañ en diavaez eus ul lec'h
** Sevel en e goazez a reas Harry, e selloù o parañ war an nor. Unan bennak a oa er-maez, o stekiñ outi. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 52.)
* (dre skeudenn-lavar) Chom er-maez : kaout lamm, bezañ korbellet
** <skouer.>
* Dont er-maez : mont en diavaez eus ul lec'h
** Krial a rejont war an hini a yoa e-barzh en ur lavaret dezhañ dont er-maez da evañ ur banne ganto, [...]. — (Lan Inizan, Emgann Kergidu 1, Brest, 1877, eil emb. Al Liamm 1977, p. 31.)
** Pa voe peurwisket gantañ e zilhad e teuas er-maez, en trepas, hag alese d'ar gegin. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 24.)
* Kas er-maez : kas en diavaez eus ul lec'h
** <skouer.>
* Mont er-maez : mont en diavaez eus ul lec'h
** Pak da c'houzoug ervat pa'z i er-maez. — (Jules Gros, Le trésor du breton parlé Deuxième Partie, 1970, p. 391.)
* stlapañ er-maez, teurel er-maez
* Evel estlamadell:
** Er-maez! — (Jules Gros, Le trésor du breton parlé Troisième Partie, 1974, p. 241.)

#### Gerioù enepster

* e-barzh

#### Troioù-lavar

* er-maez a
* er-maez da : en donvor da
* er-maez eus
-troiennoù verbel:
* chom er-maez
* dont er-maez
* mont er-maez
* teurel er-maez

#### Krennlavarioù

* Pa vez tomm an heol an deiz kentañ a viz C'hwevrer e teu al louz er-maez eus e doull da c'harmat d'ar goañv da zonet. — (Jules Gros, Le trésor du breton parlé Troisième Partie, 1974, p. 326.)

#### Troidigezhioù

* galleg : à l'extérieur , au dehors , dehors , en dehors